Publication: Magyar Közlöny
Issue: MK-1998-113 (Year: 1998, Number: 113)
Era: 1990-2004
Section: az 1160/1998. (XII. 17.) Korm. határozathoz
Paragraph Index: 235

11. A már elfogadott koncepcióra alapozva el kell készíteni a kis- és középvállalkozói törvényt, amelynek kidolgozása során az alábbiakat is figyelembe kell venni: — a mikro-, kis- és középvállalkozások számára lehetőséget kell teremteni az intézményes érdekérvényesítésre a jogalkotáson kívül is, — az eljárás egyszerűsítésével, megfelelő információszolgáltatással elő kell segíteni a kis- és középvállalkozások méltányos részesedését a közbeszerzésekből, — a törvényben rendelkezni kell a támogatások forrásául szolgáló Kis- és középvállalkozói Célelőirányzat létrehozásáról és működési feltételeiről, — a mikro-, kis- és középvállalkozások EU-konform definíciójára alapozva a hitelintézetek számára is elő kell írni a folyósított hitelek vállalkozásméretek szerinti megfigyelését, és ezek alapján az Állami Pénz- és Tőkepiaci Felügyelet felé történő adatszolgáltatási kötelezettséget. Felelős: gazdasági miniszter pénzügyminiszter földművelésügyi és vidékfejlesztési miniszter igazságügy-miniszter Határidő: 1999. június 30.

Source: https://magyarkozlony.hu/hivatalos-lapok/75c03a9271d26b4645f779e1f66b55d8842a2643/dokumentumok/005a63e7960d0430d787da748a0bc0e24ecf7e8d/letoltes